
	  Comisia pentru agricultură, silvicultură, industrie alimentară şi servicii  specifice
	
	                          Bucureşti,  09.06.2009  
                         Nr.24/384


RAPORT  
asupra proiectului de Lege privind aprobarea Ordonanţei de urgenţă a Guvernului nr. 27/2009 pentru modificarea Ordonanţei Guvernului nr. 42/2004 privind organizarea activităţii sanitar-veterinare şi pentru siguranţa alimentelor, precum şi a Hotărârii Guvernului nr.130/2006 privind organizarea şi funcţionarea Autorităţii Naţionale Sanitare Veterinare şi pentru Siguranţa Alimentelor şi a unităţilor din subordinea acesteia 

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice  a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 27/2009 pentru modificarea Ordonanţei Guvernului nr. 42/2004 privind organizarea activităţii sanitar-veterinare şi pentru siguranţa alimentelor, precum şi a Hotărârii Guvernului nr.130/2006 privind organizarea şi funcţionarea Autorităţii Naţionale Sanitare Veterinare şi pentru Siguranţa Alimentelor şi a unităţilor din subordinea acesteia, transmis cu adresa nr.P.L. x 271 din 20 mai 2009 şi înregistrată cu nr.24/366/20.05.2009.
 La întocmirea raportului, Comisia a avut în vedere avizul favorabil al Consiliului Legislativ.
Ordonanţa de urgenţă are ca obiect de reglementare modificarea Ordonanţei Guvernului nr. 42/2004 privind organizarea activităţii sanitar-veterinare şi pentru siguranţa alimentelor şi a Hotărârii Guvernului nr.130/2006 privind organizarea şi funcţionarea Autorităţii Naţionale Sanitare Veterinare şi pentru Siguranţa Alimentelor şi a unităţilor din subordinea acesteia, în sensul modificării structurii organizatorice a acestei autorităţi, cu reducerea numărului de funcţii publice şi menţinerii coordonării de către Primul-Ministru.
Proiectul de Lege privind aprobarea Ordonanţei de urgenţă a Guvernului nr. 27/2009 pentru modificarea Ordonanţei Guvernului nr. 42/2004 privind organizarea activităţii sanitar-veterinare şi pentru siguranţa alimentelor, precum şi a Hotărârii Guvernului nr.130/2006 privind organizarea şi funcţionarea Autorităţii Naţionale Sanitare Veterinare şi pentru Siguranţa Alimentelor şi a unităţilor din subordinea acesteia face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Marian Hoinaru  - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările Comisiei  au fost prezenţi 26 de deputaţi, din totalul de 27  membri ai comisiei.
Raportul Comisiei a fost adoptat cu majoritate de voturi, înregistrându-se 25 de voturi pentru şi 1abţinere, în şedinţa din 26 mai 2009.

Proiectul de lege a fost adoptat de Senat în şedinţa din 18 mai 2009.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări a proiectului de lege. 
I. Amendamente admise
În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Ordonanţă de urgenţă a Guvernului nr.27/2009 
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	  
	 L E G E 
privind aprobarea Ordonanţei de urgenţă a Guvernului nr. 27/2009 pentru modificarea   Ordonanţei  Guvernului nr.42/2004 privind organizarea activităţii sanitar-veterinare şi pentru siguranţa alimentelor, precum şi a Hotărârii Guvernului nr. 130/2006 privind organizarea şi funcţionarea Autorităţii Naţionale Sanitare Veterinare şi pentru Siguranţa Alimentelor şi a unităţilor din subordinea acesteia 

	Nemodificat

   
	

	2. 
	
	ARTICOL UNIC. – Se aprobă Ordonanţa de urgenţă a Guvernului nr.27 din 18 martie 2009 pentru modificarea  Ordonanţei   Guvernului nr.42/2004 privind organizarea activităţii sanitar-veterinare şi pentru siguranţa alimentelor, precum şi a Hotărârii Guvernului nr.130/2006 privind organizarea şi funcţionarea Autorităţii Naţionale Sanitare Veterinare şi pentru Siguranţa Alimentelor şi a unităţilor din subordinea acesteia, publicată în Monitorul Oficial al României, Partea I, nr.183 din 24 martie 2009, cu următoarele modificări:
	Nemodificat
	

	3. 
	ORDONANŢĂ DE URGENŢĂ 

 pentru modificarea  Ordonanţei  Guvernului nr.42/2004 privind organizarea activităţii sanitar-veterinare şi pentru siguranţa alimentelor, precum şi a Hotărârii Guvernului nr. 130/2006 privind organizarea şi funcţionarea Autorităţii Naţionale Sanitare Veterinare şi pentru Siguranţa Alimentelor şi a unităţilor din subordinea acesteia  

	1. Titlul ordonanţei de urgenţă va avea următorul cuprins: 
„Ordonanţă de urgenţă pentru modificarea Ordonanţei Guvernului nr. 42/2004 privind organizarea activităţii sanitar-veterinare şi pentru siguranţa alimentelor”
	1. Se elimină.
	Ca urmare a menţinerii art.II. 

	4. 
	Art.I. – Ordonanţa  nr. 42/2004 privind organizarea activităţii sanitar-veterinare şi pentru siguranţa alimentelor, publicată în Monitorul Oficial al României, Partea I, nr.94 din 31 ianuarie 2004, aprobată cu modificări şi completări prin Legea nr.215/2004, cu modificările şi completările ulterioare, se modifică după cum urmează:
1. La articolul 61, alineatul (1) se abrogă.
2. Articolul 7 se abrogă.
3. La articolul 26, alineatul (7) va avea următorul cuprins: 
„(7) Plata despăgubirilor prevăzute la alin.(6) se asigură de la bugetul de stat, prin bugetul Autorităţii, în condiţii care se stabilesc prin hotărâre a Guvernului. În acest sens, Ministerul Finanţelor Publice este autorizat să introducă modificările corespunzătoare în volumul şi în structura bugetelor Ministerului Agriculturii, Pădurilor şi Dezvoltării Rurale şi Autorităţii, precum şi în anexele la acestea.”

4. La anexa nr.1, definiţia Autorităţii Naţionale Sanitare Veterinare şi pentru Siguranţa Alimentelor va avea următorul cuprins: 

„– Autoritatea Naţională Sanitară Veterinară şi pentru Siguranţa Alimentelor – autoritate de reglementare şi control în domeniul sanitar-veterinar şi pentru siguranţa alimentelor, organ de specialitate al administraţiei publice centrale, cu personalitate juridică, în subordinea Guvernului şi în coordonarea primului-ministru.”  
	
	Nemodificat
	

	5. 
	Art.II. – Hotărârea Guvernului nr. 130/2006 privind organizarea şi funcţionarea Autorităţii Naţionale Sanitare Veterinare şi pentru Siguranţa Alimentelor şi a unităţilor din subordinea acesteia, publicată în Monitorul Oficial al României, Partea I, nr.90 din 31 ianuarie 2006, cu modificările şi completările ulterioare, se modifică după cum urmează:

1.La articolul 1, alineatul (1) va avea următorul cuprins: 
„Art.1. – (1) Autoritatea Naţională Sanitară Veterinară şi pentru Siguranţa Alimentelor, denumită în continuare Autoritatea, se organizează şi funcţionează ca organ de specialitate al administraţiei publice centrale, cu personalitate juridică, autoritate de reglementare şi control în domeniul sanitar-veterinar şi pentru siguranţa alimentelor, în subordinea Guvernului şi în coordonarea primului-ministru.”

2. La articolul 3 alineatul (1) litera A, punctul 37 va avea următorul cuprins: 

„37. elaborează programele naţionale în domeniul sanitar-veterinar;”.

3. La articolul 5, alineatele (1) şi (2) vor avea următorul cuprins:

„Art.5. – (1) Structura organizatorică a Autorităţii este prevăzută în anexa nr.1. Prin ordin al preşedintelui, în cadrul direcţiilor generale şi al direcţiilor se pot organiza, în condiţiile legii, servicii, birouri, compartimente şi colective temporare. Funcţiile publice de director adjunct, şef serviciu şi şef  birou se stabilesc prin ordin al preşedintelui.

(2) Numărul maxim de posturi în aparatul propriu al Autorităţii este de 396, inclusiv demnitarii şi cabinetul preşedintelui.”

4. Articolul 6 se abrogă.
5. Anexa nr.1 se înlocuieşte cu anexa*) care face parte integrantă din prezenta ordonanţă de urgenţă.
	2. Articolul II se abrogă. 
	2. Se elimină. 
	Rămâne în vigoare textul de bază.


Amendamente respinse 

  În urma dezbaterii, Comisia a respins următorul amendament: 

	
Nr. crt.
	Text  ordonanţă
	Amendamentul propus şi autorul acestuia 
	Motivare
	Camera decizională 

	0
	1
	2
	3
	4

	1.
	1. La articolul 26, alineatul (7) va avea următorul cuprins: 
„(7) Plata despăgubirilor prevăzute la alin.(6) se asigură de la bugetul de stat, prin bugetul Autorităţii, în condiţii care se stabilesc prin hotărâre a Guvernului. În acest sens, Ministerul Finanţelor Publice este autorizat să introducă modificările corespunzătoare în volumul şi în structura bugetelor Ministerului Agriculturii, Pădurilor şi Dezvoltării Rurale şi Autorităţii, precum şi în anexele la acestea.”
	 Alineatul (7) al articolului 26 va avea următorul cuprins: 
(7) Plata despăgubirilor prevăzute la alin. (6) se asigură de la bugetul de stat, prin bugetul Ministerului Agriculturii şi Dezvoltării Rurale, în condiţii care se stabilesc prin hotărâre a Guvernului.”

Deputat PD-L  - Marian Avram 
	1. Pentru a menţine textul iniţial din Ordonanţa Guvernului nr. 42/2004. Pentru a nu complica procedurile.
2.  Ca urmare a trecerii Autorităţii Naţionale Sanitare Veterinare şi pentru Siguranţa Alimentelor în subordinea directă a Guvernului.
	Camera Deputaţilor

